Public procurement notice: Prior Information Notice Without Call For Competition
Published: 2022-02-18
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä "Tietopyyntö"). Hankintayksikkö ei aloita tarjouskilpailua Tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa leikkausrobotin kilpailutusta. HUS kokoaa nyt tietoa markkinoilla olevista tuotteista sekä markkinoilla toimivien toimittajien näkemyksiä kilpailutukseen liittyen ja julkaisee tässä tarkoituksessa Tietopyynnön.
Leikkausrobotin hankinta tarvitaan urologisten robottiavusteisten leikkausten kapasiteetin ja indikaatio laajennusten tarpeen turvaamiseksi Peijaksen sairaalan leikkausosastolla. Peijaksen sairaalan Leikkausosasto L:llä on sijoitettuna yksi leikkausrobotti. Toinen leikkausrobotti / toinen roboteista on mahdollista sijoittaa Leikkausosasto K:lle, josta myös löytyy robottiavusteiseen kirurgiaan sopiva sali.
Leikkausrobottia ensisijaisesti tarkoitus käyttää urologisissa laparoskooppisissa robottiavusteisissa leikkauksissa, mm. radikaali prostatektomioissa (RALP) + parailiakaalisissa lymfadenektomioissa, munuaisen osapoistoissa (RAPN), pyeloplastioissa sekä virtsarakon ja virtsajohtimien leikkauksissa, radikaali kystektomioissa (RARC), rakkoresektioissa, ureterin uudelleenistutuksissa ja urachuksen resektiossa.
Seuraavassa on kuvattu hankintayksikön alustavasti määrittelemät tekniset laitetiedot hankittavalle leikkausrobotille. Selvyyden vuoksi todetaan, että vaatimukset ovat alustavia ja ne voivat muuttua / täsmentyä varsinaiseen tarjouspyyntöön.
- Laitteiston instrumenttiosion helppo ja nopea kiinnittäminen (docking) leikkauksen alussa ja irrottaminen (undocking) leikkauksen lopussa sekä tarvittaessa toimenpiteen aikana
o syvyys- ja poikittaissuuntien liikkuvuuden lisäksi instrumenttien kärkiosien kääntyvyys 360 astetta, ainakin osalla instrumenteista ja tarvittaessa kaikilla
o laitteistoon kuuluvat laparoskopiaportit; kameran käyttömahdollisuus kaikkien työskentelykäsivarsien kautta
o instrumenttien ohjaukseen hyvin soveltuvat ohjauslaitteet, joissa käden liike välittyy virheettömästi ja mahdollisimman luonnollisesti instrumentteihin
o toimenpiteen aikainen nopea ja helppo instrumenttien käytön vaihto ja vuorottelu konsolista ohjattuna
o videokuvan ja yksittäiskuvien tallentamismahdollisuus sisäisellä tai ulkoisella robottilaitteiston kanssa yhteensopivalla laitteella Full-HD tasoista ulostuloa käyttäen ja mahdollisuus riittävään kuvantallennuskapasiteettiin sekä digitaalisen kuvamateriaalin käsittelyyn.
o laitetta käyttöönotettaessa perusteellinen toimittajan kustantama koulutus koko leikkaussalitiimille, joka työskentelee leikkausrobotin kanssa
Seuraavassa on kuvattu hankintayksikön alustavasti määrittelemät eduksi katsottavat ominaisuudet hankittavalle leikkausrobotille.
- Laitteiston modulaarisuus, mahdollisuus ottaa tarpeen mukaan käyttöön / aktivoida 1-4 robottiavusteista käsivartta toimenpiteestä riippuen ja tarvittaessa yhdistää tavallista laparoskooppista kirurgiaa toimenpiteeseen.